section_heading: Produkcija i snimanje
paragraph_text: Prema Neigeovim riječima sastav je proveo "mnogo mjeseci" u studiju snimajući album, od siječnja do travnja 2016. Prvo su bili snimljeni bubnjevi u vlastitom prostoru za probe i to na staru kazetu, a "koristili smo se samo prirodnim odjekom tamošnje velike sobe u potkrovlju kako bi se stvorio dojam stvarnog, širokog prostora". Nakon toga Alcest je otišao u studio Drudenhaus Studio kako bi snimio ostatak albuma. Neige se koristio samo gitarom marke Fender Jazzmaster i širokom lepezom pedala za efekte kako bi pokušao stvoriti prirodniji koncertni zvuk sastava u studiju.